Subject: Arhiivieeskiri Registreerimise kuupäev: 30.03.2026 Registreerimise number: 1.1-11/1423-1.
From: "Laura-Liisa Reinojaan - MTA" <[email-masked]>
To: "Info - RAM" <[email-masked]>
Cc: "Pille Kullamaa - MTA" <[email-masked]>
Date: Tue, 14 Apr 2026 16:11:51 +0300

Tere

Täname võimaluse eest tutvuda Vabariigi Valitsuse määruse „Arhiivieeskiri“ 
eelnõuga.

Saadame tähelepaneku Vabariigi Valitsuse määruse „Arhiivieeskiri“ 
eelnõukohase §-i 6 osas.

Määruse § 6 lg 1 sätestab, et asutuse arhiivis peab teave olema kättesaadav 
kuni säilitustähtaja lõpuni või avalikku arhiivi üleandmiseni, mille 
tagamiseks koostatakse ka arhiivi ülevaade. Samas määruse § 6 lg lg 3 
punktidest 5 ja 6 tuleneb mõneti vastuoluliselt, et arhiiviülevaates peavad 
sisalduma ka andmed teabe hävitamise kohta ja viide avaliku arhiivi 
vastuvõtmisaktile, kui teave on avalikku arhiivi üle antud.

MTA senine praktika on olnud, et hävitatud ja Rahvusarhiivi üle antud 
toimikute andmed kustutatakse MTA arhiiviregistrist, et register sisaldaks 
ainult olemasolevate toimikute andmeid. Kui edaspidi tuleks kõigi hävitatud 
dokumentide/andmete koosseisu kuuluvate üksuste nimetusi, kogust, 
piirdaatumeid ja juurdepääsukoha teavet arhiiviülevaates alles hoida, siis 
võib mõne aastaga juhtuda olukord, kus arhiiviülevaade ei täida eesmärki 
arhiivis olevate dokumentide-andmete leidmiseks, vaid sisaldab suures hulgas 
hävitatud dokumentide ja juba Rahvusarhiivi üle antud andmeid.

Täiendavalt märgime määruse § 6 lg 4 osas, et toetame ühtse elektroonilise 
keskkonna loomist, kuid sooviksime täpsemat infot, kuidas on arhiiviülevaate 
keskkond plaanitud üles ehitada ja milliselt on plaanitud määruse § 6 lg-s 3 
nimetatud andmete esitamine.

Lugupidamisega

Laura-Liisa Reinojaan
jurist
Õigusloome
Maksu- ja Tolliamet
676 1669
[email-masked]

      <https://www.facebook.com/maksujatolliamet> 
<https://www.linkedin.com/company/100561/> 
<https://www.instagram.com/maksujatolliamet/> 
<https://www.youtube.com/user/MTAvideod>
www.emta.ee <https://www.emta.ee>

  _____

Käesolev e-kiri võib sisaldada asutusesiseseks kasutamiseks tunnistatud 
teavet. Kui te ei ole selle kirja adressaat, palun võtke ühendust saatjaga 
ning kustutage e-kiri arvutist.
This e-mail may contain information which is classified for internal use. If 
you are not the intended recipient of this message, please notify the sender 
immediately and delete the message.